CELEX: 32015D0568
Language: lv
Date: 2015-04-07 00:00:00
Title: Komisijas Īstenošanas lēmums (ES) 2015/568 ( 2015. gada 7. aprīlis ), ar ko Īstenošanas lēmuma 2012/725/ES I pielikumu groza attiecībā uz liellopu izcelsmes laktoferīna definīciju (izziņots ar dokumenta numuru C(2015) 2173)

9.4.2015   
            
            
               LV
            
            
               Eiropas Savienības Oficiālais Vēstnesis
            
            
               L 93/71
            
         KOMISIJAS ĪSTENOŠANAS LĒMUMS (ES) 2015/568
   (2015. gada 7. aprīlis),
   ar ko Īstenošanas lēmuma 2012/725/ES I pielikumu groza attiecībā uz liellopu izcelsmes laktoferīna definīciju
   
      
         (izziņots ar dokumenta numuru C(2015) 2173)
      
   
   (Autentisks ir tikai teksts angļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Ar Komisijas Īstenošanas lēmumu 2012/725/ES (2) liellopu izcelsmes laktoferīnu atļauj laist tirgū kā jaunu pārtikas produktu sastāvdaļu.
            
         
               (2)
            
            
               Īstenošanas lēmuma 2012/725/ES I pielikumā ir izklāstītas liellopu izcelsmes laktoferīna specifikācijas. Šajās specifikācijās ir sniegta liellopu izcelsmes laktoferīna definīcija. Lai labāk aprakstītu atļauto jauno pārtikas produktu sastāvdaļu, minētā definīcija būtu jāgroza.
            
         
               (3)
            
            
               Tāpēc Īstenošanas lēmums 2012/725/ES būtu attiecīgi jāgroza.
            
         
               (4)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma 2012/725/ES I pielikumā liellopu izcelsmes laktoferīna definīciju aizstāj ar šādu:
   
                
            
            
               “Liellopu izcelsmes laktoferīns (bLF) ir olbaltumviela, kas dabiski rodas govs pienā. Tas ir dzelzi saistošs glikoproteīns (aptuveni 77 kDa), kas sastāv no vienas polipeptīdu virknes ar 689 aminoskābēm.
               
                  bLF ir izdalīts no vājpiena vai no siera sūkalām, izmantojot jonu apmaiņas procesu un pēc tam vairākos posmos veicot ultrafiltrāciju. Nobeigumā šādi iegūto produktu žāvē saldējot vai izsmidzinot un no tā izsijā lielās daļiņas.”
            
         2. pants
   Šis lēmums ir adresēts uzņēmumam Morinaga Milk Industry Co., Ltd, 33-1, Shiba 3-chome, Minato-ku, Tokyo 108-8384, Japan.
   
      Briselē, 2015. gada 7. aprīlī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 43, 14.2.1997., 1. lpp.
   
   
      (2)  Komisijas 2012. gada 22. novembra Īstenošanas lēmums 2012/725/ES, ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū liellopu izcelsmes laktoferīnu kā jaunu pārtikas produktu sastāvdaļu (uzņēmums Morinaga) (OV L 327, 27.11.2012., 46. lpp.).